**MH-2**

****

# Apêl yn erbyn (1) amodau trwydded safle neu (2) amrywio amodau trwydded safle.

## Adran 12(2) a 14(1) Deddf Cartrefi Symudol (Cymru) 2013

Mae'r ffurflen gais hon hefyd ar gael yn Saesneg. Cysylltwch â'r tribiwnlys am fersiwn Saesneg o'r ffurflen hon.

Mae’r tribiwnlys yn derbyn ceisiadau trwy e-bost i rpt@llyw.cymru neu trwy copi galed gyda’r post

Dyma'r ffurflen i’w defnyddio os ydych chi:

Dyma'r ffurflen i’w defnyddio os ydych chi naill ai:

1. yn rhywun sydd wedi cael trwydded safle sy'n destun amodau ar gyfer safle rheoleiddiedig i gartrefi preswyl symudol ac sy’n dymuno apelio o dan adran 12(2) y Ddeddf yn erbyn amod sydd ynghlwm â’r drwydded **ar y sail fod yr amod yn amhriodol o feichus NEU**
2. yn ddeiliad trwydded safle sydd wedi cael ei dramgwyddo naill ai:
3. gan unrhyw amrywiad gan yr awdurdod lleol ar yr amodau sydd ynghlwm â'r drwydded safle; neu
4. gan benderfyniad yr awdurdod lleol i wrthod eich cais i'r awdurdod am amrywio unrhyw amod sydd ynghlwm â'r drwydded;

ac sydd am apelio i'r tribiwnlys yn erbyn penderfyniad yr awdurdod lleol (adran 14(1)).

**Terfynau amser**

Rhaid i’r cais i’r Tribiwnlys o dan adran 12(2) (apelio yn erbyn amod sy’n amhriodol o feichus) gael ei wneud o fewn cyfnod o 28 diwrnod a fydd yn dechrau y diwrnod y mae'r awdurdod lleol yn gwneud y penderfyniad.

Rhaid i’r cais i’r Tribiwnlys o dan adran 14(1) (lle mae deiliad trwydded wedi ei dramgwyddo gan unrhyw amrywiad ar amodau'r drwydded neu lle mae wedi ei dramgwyddo gan benderfyniad yr awdurdod lleol i wrthod amrywio’r amodau yng nghais y deiliad trwydded) gael ei wneud o fewn cyfnod o 28 diwrnod a fydd yn dechrau y diwrnod ar ôl i’r deiliad trwydded gael yr hysbysiad o'r amrywiad neu’r gwrthodiad.

**Nodyn i Geiswyr**

Cynghorir Ceiswyr ei bod yn bosib y bydd unrhyw wybodaeth y maent yn ei rhoi i'r Tribiwnlys yn cael ei chofnodi mewn dogfen penderfyniad. Mae pob penderfyniad a wneir gan y Tribiwnlys yn agored i’r cyhoedd.

**Dogfennau**

Mae'n rhaid i chi anfon y ddogfen/dogfennau canlynol ("dogfen/dogfennau angenrheidiol") gyda'r cais hwn**:**

* Copi o’ch trwydded safle ac unrhyw ddogfennau ategol.
* Copi o unrhyw ddogfen berthnasol arall sy’n nodi’r rheswm dros osod neu amrywio amod ar drwydded safle.
* Copi o’r safonau enghreifftiol sy’n cael eu cyhoeddi o bryd i'w gilydd gan Weinidogion Cymru
* Lle bo hynny’n briodol, eich cais am amrywio amodau’r drwydded.
* Unrhyw ddogfennau perthnasol eraill sy'n ategu'r cais.

Os byddwch yn methu anfon y ddogfen/dogfennau angenrheidiol, gallai olygu na fydd eich cais yn ddilys.

Peidiwch ag anfon unrhyw ddogfennau eraill ar hyn o bryd. Pan ac os bydd angen rhagor o wybodaeth, tystiolaeth neu ddogfennau arnom, byddwn yn gofyn i chi eu hanfon ar wahân.

**Ffi Gwneud Cais**

Oni bai bod gennych hawl i ostyngiad neu hepgoriad, mae'n rhaid i chi anfon y Ffi Gwneud Cais gyda’r cais a’r dogfennau angenrheidiol.

Bydd cost y ffi gwneud cais yn dibynnu ar faint o leiniau neu Gartrefi Symudol sydd wedi'u cynnwys yn y cais.

**Nifer y lleiniau neu’r Cartrefi Symudol sydd wedi'u cynnwys yn y cais Ffi Gwneud Cais**

Os yw’r cais yn ymwneud ag un llain neu Gartref Symudol £155

Os yw’r cais yn ymwneud â dwy lain neu ddau Gartref Symudol £205

Os yw’r cais yn ymwneud â thair neu bedair llain neu dri neu bedwar Cartref Symudol £410

Os yw’r cais yn ymwneud â phump neu fwy o leiniau neu Gartrefi Symudol £515

The fee must be paid by either a crossed cheque or postal order drawn in favour of the “Welsh Government” or by bank transfer, details of which can be provided upon request.

Peidiwch ag anfon arian parod o dan unrhyw amgylchiadau. Ni fyddwn yn derbyn taliadau mewn arian parod.

**Cofiwch:**

Os nad ydych yn anfon y ffi gywir sy’n daladwy i “Llywodraeth Cymru” neu os byddwch yn anfon arian parod, byddwn yn anfon y cais a'r arian parod yn ôl atoch ar eich cyfrifoldeb eich hun.

### **Hepgor Ffioedd**

Os yw’r Ceisydd/Ceiswyr neu bartner/bartneriaid y Ceisydd/Ceiswyr yn cael rhai budd-daliadau penodol sy’n seiliedig ar incwm, gellir gostwng neu hepgor y Ffi Gwneud Cais.

I hawlio gostyngiad ar y Ffi Gwneud Cais neu am hepgor y ffi , mae'n rhaid i'r Ceisydd/Ceiswyr sy’n cael budd-dâl o'r fath neu’r Ceisydd/Ceiswyr sydd â phartner/partneriaid sy’n cael budd-dâl o’r fath, lenwi ffurflen cais am hepgoriad ffioedd. Mae hon ar gael gan y Tribiwnlys Eiddo Preswyl. Ni fydd y partïon eraill yn cael copi o hon.

**Dewis iaith**

Mae’r Tribiwnlys Eiddo Preswyl yn croesawu gohebiaeth a galwadau ffôn yn Gymraeg a Saesneg. Mae hyn yn cynnwys cyflwyno ffurflenni, dogfennau a sylwadau ysgrifenedig i'r Tribiwnlys.

|  |  |
| --- | --- |
| 1. **1. Dewis Iaith** |  |
| A fyddai'n well gennych ohebu â ni yn: | Cymraeg  Saesneg  Y ddwy iaith |
| A fyddai’n well gennych gyfathrebu â ni ar lafar yn: | Cymraeg  Saesneg  Y ddwy iaith |
| A fyddai’n well gennych siarad Cymraeg neu Saesneg yn eich Gwrandawiad Tribiwnlys? | Cymraeg  Saesneg  Y ddwy iaith |
| 1. **2. Ieithoedd a Siaredir** |  |
| Pa ieithoedd ydych chi'n eu defnyddio i gyfathrebu? (ticiwch bob un sy'n berthnasol) | Cymraeg  Saesneg  Arall (nodwch os  gwelwch yn dda) |
|  | Cliciwch neu tapiwch yma i roi testun. |
| 1. **3.** Rydym am gefnogi'r defnydd o'r Gymraeg yn y Tribiwnlysoedd. Os ydych chi'n gallu siarad Cymraeg, ac wedi nodi Saesneg fel eich dewis iaith, oes yna reswm penodol pam eich bod chi wedi dewis cyfathrebu yn Saesneg? | *(Ni fydd eich ateb yn effeithio ar sylwedd eich achos mewn unrhyw ffordd)* |
| Cliciwch neu tapiwch yma i roi testun. |  |

Mae’n bwysig eich bod yn darllen y nodiadau uchod yn ofalus cyn llenwi’r ffurflen hon.

Ysgrifennwch yn glir gan ddefnyddio inc DU, os gwelwch yn dda.

1. Manylion y safle

| Cyfeiriad y Safle: |  |
| --- | --- |

2. Manylion y ceisydd

| Enw: |  |
| --- | --- |

| Cyfeiriad ar gyfer gohebu |  |
| --- | --- |

Rhif ffôn:

*Yn ystod y dydd:*

*Gyda'r nos:*

*Symudol: :*

Cyfeiriad e-bost:

| Enw, cyfeiriad a manylion yr asiant (os yn berthnasol) |
| --- |

Lle rhoddir manylion asiant, gyda’r asiant hwnnw y bydd y Tribiwnlys yn cyfathrebu ac yn gohebu bob amser hyd nes y caiff ei hysbysu nad yw'r asiant bellach yn gweithredu ar ran y ceisydd/ceiswyr.

3. Manylion perchennog y safle

| Enw: |  |
| --- | --- |

| Cyfeiriad ar gyfer gohebu |  |
| --- | --- |

Rhif ffôn:

*Yn ystod y dydd:*

*Gyda'r nos:*

*Symudol: :*

Cyfeiriad e-bost:

4. Manylion yr awdurdod lleol sy’n ymateb

| Enw: |  |
| --- | --- |

| Cyfeiriad ar gyfer gohebu |  |
| --- | --- |

Rhif ffôn:

*Yn ystod y dydd:*

*Gyda'r nos:*

*Symudol: :*

Cyfeiriad e-bost:

5. Y math o benderfyniad rydych yn apelio yn ei erbyn

**Ticiwch y blwch priodol isod:**

Amod y mae’r awdurdod lleol wedi’i roi ar y drwydded

Amrywiad y mae’r awdurdod lleol wedi’i wneud i un o amodau'r drwydded.

Yr awdurdod lleol wedi gwrthod amrywio amod sydd ar y drwydded.

| Dyddiad y gwnaeth yr awdurdod lleol y penderfyniad i roi trwydded gydag amodau |  |
| --- | --- |

| Dyddiad y cafodd y deiliad trwydded safle yr hysbysiad o amrywiad i'r amodau neu yr hysbysiad fod yr awdurdod lleol yn gwrthod amrywio amodau (fel sy'n briodol). |  |
| --- | --- |

**A wnewch chi gynnwys y canlynol os gwelwch yn dda:**

Copi o’r drwydded gyda’r amod ynghlwm **neu**

Penderfyniad yr awdurdod lleol i amrywio neu i wrthod amrywio amod.

6. Manylion y sail rydych yn apelio arni

Nodwch yn gryno isod ar ba sail/seiliau rydych yn dymuno apelio. (Cewch barhau ar ddalen ar wahân os oes angen).

|  |
| --- |

7. Allwn ni ddelio â’ch cais heb wrandawiad?

Efallai ei bod yn bosibl delio â'ch cais drwy ddogfennau a sylwadau ysgrifenedig yn unig heb fod angen i'r partïon fod yn bresennol mewn gwrandawiad a chyflwyno sylwadau llafar. (“Penderfyniad papur”).

Gadewch i ni wybod os byddech yn hapus i ddelio â'r achos drwy benderfyniad papur.

YDW  NAC YDW

***D.S: Hyd yn oed os ydych wedi gofyn am benderfyniad ar bapur, efallai y bydd y Tribiwnlys yn penderfynu bod angen gwrandawiad. Gallwch hefyd ofyn am wrandawiad unrhyw bryd cyn y bydd y penderfyniad yn cael ei wneud. Ewch ymlaen i lenwi gweddill y ffurflen, gan dybio y bydd gwrandawiad yn cael ei gynnal***

8. Argaeledd

A wnewch chi roi gwybod i ni isod os oes unrhyw ddyddiadau neu ddyddiau yn y tri mis nesaf y bydd yn rhaid i ni eu hosgoi (naill ai oherwydd nad ydynt yn hwylus i chi neu oherwydd nad ydynt yn hwylus i unrhyw dyst neu arbenigwr y byddech yn dymuno ei alw).

Dyddiadau pan NAD ydych ar gael:

| Dyddiad: | Dyddiad: | Dyddiad: |
| --- | --- | --- |

| Dyddiad: | Dyddiad: | Dyddiad: |
| --- | --- | --- |
|  |  |  |

9. Gofynion o ran y lleoliad

Rhowch fanylion unrhyw ofynion arbennig sydd gennych chi neu sydd gan unrhyw un a fydd yn dod gyda chi. Cynhelir y gwrandawiadau mewn lleoliadau lleol. Bydd o gymorth i’r Clercod wrth archebu lleoliad addas ar eich cyfer os ydynt yn gwybod beth yw eich anghenion.

|  |
| --- |

**11. DATGANIAD GWIRIONEDD**

*Credaf fod y ffeithiau a nodir yn y datganiad hwn yn wir.*

| Llofnod: |  |
| --- | --- |

| Enw (mewn llythrennau bras) |  |
| --- | --- |

| Swydd (os yn briodol) (ee Cyfarwyddwr, Ysgrifennydd y Cwmni): |  |
| --- | --- |

| Dyddiad: |  |
| --- | --- |

**RHESTR WIRIO**

Gwnewch yn siŵr eich bod wedi:

* Cwblhau’r ffurflen YN LLAWN.
* Cynnwys yr holl ddogfennau angenrheidiol.
* Talu’r ffi briodol.

Ni fydd y Tribiwnlys yn prosesu eich cais os nad ydych wedi gwneud hyn.

Os oes gennych unrhyw gwestiynau ynglŷn â sut i lenwi'r ffurflen hon neu'r weithdrefn y bydd y Tribiwnlys yn ei defnyddio, cysylltwch â'r Tribiwnlys Eiddo Preswyl ar 0300 025 2777 neu anfonwch e-bost at [rpt@llyw.cymru](mailto:rpt@wales.gsi.gov.uk)

The tribunal will accept applications by email to [rpt@gov.wales](mailto:rpt@gov.wales) or in hard copy by post

Os ydych yn gyrru copi caled, llenwch y ffurflen gais a’i hanfon gyda’r dogfennau angenrheidiol i’r cyfeiriad isod:

Y Tribiwnlys Eiddo Preswyl

Oak House

Parc Cleppa

Celtic Springs

Casnewydd

NP10 8BD